તહેવારોની રજાના કારણે ભીડની શક્યતા હોવા છતાં પણ તંત્ર દ્વારા પીવાના પાણીની સુવિધા કરવામાં આવી ન હતી. જિલ્લા વહીવટી તંત્ર, નર્મદા નિગમ અને સરદાર વલભભાઈ પટેલ રાષ્ટ્રીય એકતા ટ્રસ્ટ પોતાની જવાબદારી ભૂલ્યું હતું. પ્રવાસીઓને પડી રહેલી મુશ્કેલીને ધ્યાનમાં લઈને સુરક્ષા સેતુ સોસાયટી દ્વારા પીવાના પાણીની વ્યવસ્થા કરવામાં આવી હતી. મુશ્કેલી પડવા છતાં પણ પ્રવાસીઓ સરદારની પ્રતિમાની મુલાકાત લેવા માટે આતુર છે. 31 ઓક્ટોબરથી અત્યાર સુધીમાં 34 હજાર લોકો સ્ટેચ્યૂ ઓફ યુનિટીની મુલાકાત લઈ ચૂક્યા છે. માત્ર પ્રતિમા જ નહીં પણ આસપાસનું કુદરતી વાતાવરણ પણ લોકોને આકર્ષી રહ્યું છે.